stanford-oval/wikipedia huggingface dataset:
קרב ארסוף
סוף דבר

קרב ארסוף בכל הישגיו הטקטיים שעיקרם הוצאת יכולת ורוח הלחימה מהצבא המוסלמי והטבעת פחד עמוק במפקדיו מפגישה מחודשת עם הצלבנים בשדה קרב פתוח לא היה התשובה למפלת קרב קרני חיטין. ריצ'רד לב הארי לא ניצל את מצבו של הצבא המוסלמי או את התרוממות הרוח של לוחמיו ולא הלך בדרכם של לוחמי מסע הצלב הראשון בניסיון לכבוש מחדש את ירושלים.
החודשיים הבאים שהוקדשו לביצור חומות יפו אפשרו למוסלמים להתאושש קמעה מהתבוסה בארסוף ולפתוח בטקטיקה חדשה של אדמה חרוכה, במהלכה נהרסו עשרות מבצרים ונקודות יישוב על מנת למנוע מהצבא הצלבני נקודות אחיזה. ההרס הגדול ביותר עבר על אשקלון, מחוסר יכולת או נכונות להגן עליה מפני מצור והתקפה פונתה אוכלוסיית העיר וביצוריה נהרסו בקושי רב. גורל דומה פקד את רמלה שאוכלוסייתה גורשה והעיר על כנסיותיה נחרבה.
עם תום מסע הצלב התבררו ממדי ההרס, אדמה חרוכה שלא הותירה לצלבנים יכולת להתנחל בחלקי הארץ המרוחקים ממישור החוף, כך השתנתה הטקטיקה הצבאית בארץ ישראל מלוחמת מצור וקרבות פנים אל פנים שאפיינו את ימי ממלכת ירושלים הראשונה לסדרת פשיטות שבמהלכן נמנעו - בדרך כלל המוסלמים - מעימות חזיתי עם הצלבנים ובכך מנעו מהם יכולת להכרעה צבאית, אך נמנעה מהם היכולת להכריע את הצלבנים במערכה בדומה לקרני חיטין, מה שהעניק לצלבנים מאה שנים נוספות של קיום.
המוסלמים איבדו את היוזמה ומעתה עקבו אחר תנועות הצבא הצלבני, צלאח א-דין איבד את יכולתו לקבוע את מהלך האירועים ועמד מעתה בפני חילוקי דעות עם מפקדי צבאו.
ראו גם

הטקטיקה והאסטרטגיה הצלבנית בארץ ישראל
הערות שוליים

↑  Rowman & Littlefield. Thomas F. Madden. The New Concise History of the Crusades. 2005, ISBN 0742538222, 9780742538221, page 83
↑  "Itinerarium Peregrinorum et Gesta Regis Ricardi: The Siege and Capture of Acre, 1191", Fordham University
↑  Rickard, J (12 November 2001), "Siege of Acre, August 1189-12 July 1191". History Of War
↑  J. F. Verbruggen. The Art of Warfare in Western Europe During the Middle Ages: from the Eighth Century to 1340.  Boydell & Brewer, 1997, ISBN 0851155707, 9780851155708, page 235
↑  יהושע פראוור, תולדות ממלכת הצלבנים בארץ ישראל, כרך ב, מוסד ביאליק, מהדורה ראשונה, 1963 עמוד 72
↑  מבוססת על ישראל רול, אורן טל ומיכאל וינטר, מפגש הצלבנים והמוסלמים בארץ-ישראל, הוצאת הקיבוץ המאוחד, 2007, עמוד 35
↑  Terence Wise, Armies of the Crusades, Osprey, 1978, page 5
↑  המספרים על פי Geoffrey Regan, Saladin and the fall of Jerusalem, page 98, ופרוואר, עמוד 531
↑  Maude M. Holbach. In the Footsteps of Richard Coeur De Lion Kessinger Publishing, 2005. ISBN 1417924306, 9781417924301, page 121
↑  Matthew Strickland, War and Chivalry: The Conduct and Perception of War in England and Normandy, 1066-1217. Cambridge University Press, 1996 ISBN 052144392X, 9780521443920, page 116
↑  Thomas Andrew Archer, The Crusade of Richard I, 1189-92: Extracts from the Itinerarium Ricardi Bohâdin. Published by D. Nutt, 1888. page 334
↑  תולדות ממלכת הצלבנים בארץ ישראל, כרך ב', מוסד ביאליק, תשכ"ג 1963. עמוד 76
↑  Catherine Hanley, DS Brewer. War and Combat, 1150-1270: The Evidence from Old French Literature. 2003, ISBN 0859917819. page 99
↑  Matthew Strickland, War and Chivalry: The Conduct and Perception of War in England and Normandy, 1066-1217. Cambridge University Press, 1996. ISBN 052144392X, page 115
| מסע הצלב השלישי |
| --- | --- | --- |
| אירועים מרכזיים | קרב קרני חיטין • המצור על עכו (1189–1191) • קרב ארסוף •  הסכם יפו (1192) |  |
| דמויות מרכזיות | פרידריך הראשון, קיסר האימפריה הרומית הקדושה • פיליפ השני, מלך צרפת • ריצ'רד הראשון, מלך אנגליה • גי דה ליזיניאן • קלמנס השלישי • צלאח א-דין |  |
מפה משוחזרת של פריסת הצבאות בקרב
אביר רכוב בחימוש מלא - על לוחמים אלו התבססה עוצמת הצבא הצלבני
קשת מוצלבת - עזרה לשמור את הפרשים המוסלמים במרחק בטוח מהצלבנים
קשת רכוב - החלק האיכותי של הצבא המוסלמי
שלב ראשון - התקפה מוסלמית
שלב שני - התקפה צלבנית ונסיגת הצבא המוסלמי
שחקן

ערך זה עוסק באדם שמשחק או מציג תפקיד בהפקה אמנותית. אם התכוונתם למשמעות אחרת, ראו .
לפעמים שחקנים נעזרים באיפור על מנת לשנות את מראהם ולהציג דמויות שונות שנראות אחרת.
שני שחקנים מופיעים בהצגה בתיאטרון.
שחקני תיאטרון בהודו, מתאפרים לקראת הצגה.
שחקן הוא אדם שמשחק או מציג תפקיד בהפקה אמנותית. או אדם המשתתף בתחרות ספורט. בדרך כלל, המונח מתייחס לאדם המופיע בסרט קולנוע, בתיאטרון, או בטלוויזיה, ולעיתים מתייחס גם להופעות רחוב.
בנוסף לביצוע תפקידים דרמטיים או קומיים, שחקן יכול גם לשיר או לרקוד, או לתרום את קולו להפקת תסכית רדיו, לאופרה או לדיבוב דמות.
הכשרה לעיסוק כשחקן תיאטרון ניתנת בבתי ספר למשחק, וכן במסגרת החוגים לתיאטרון באוניברסיטאות. הלימודים כוללים לימוד עיוני ומעשי, וגם בהפקה של הצגת תיאטרון על ידי התלמידים, הממלאים את כל (או את מרבית) התחומים הכלולים בהפקתה של הצגה.
היסטוריה > העת העתיקה

התיעוד הראשון של שחקן המגלם תפקיד ארע, על-פי המסופר, באתונה העתיקה, במהלך חגיגות הדיוניסיה בשנת 534 לפנה"ס. באופן מסורתי, היה נהוג בחגיגות אלו לספר על עלילות גבורה של גיבורים מיתולוגיים בשירת מקהלה ובלווי ריקוד. ראש המקהלה באותה שנה, תספיס, חרג מהמנהג כשהחליט להציג את תפקידו של הגיבור בגוף ראשון במקום לספר עליו בגוף שלישי, ובכך יצר לראשונה את אמנות המשחק. על שום כך, מכונים שחקנים לעיתים גם "תספיאנים".
בתקופתו של תספיס עדיין הופיע בהצגה אך ורק שחקן אחד, לצד המקהלה. רק דור אחד מאוחר יותר, על ידי אייסכילוס, הוכנס להצגה גם שחקן שני, שגילם תפקידים מתחלפים, ולאחר מכן, על ידי סופוקלס, אף שחקן שלישי.
ראו גם

רשימת שחקני קולנוע וטלוויזיה
רשימת שחקני תיאטרון
ניצב
תיירות

תיירים בירושלים, 2007
תיירת מביטה בתצפית על רומא מגבעת ג'אניקולו
תיירות היא ענף כלכלי, שבדרך כלל מיוחס לטיול, נסיעה, שהייה וביקור של אנשים ומחוץ לסביבתם הרגילה, לתקופה קצרה (בדרך כלל עד שנה). מטרת התיירות יכולה להיות חופשה, נופש, בידור, עסקים, או אף למטרות ספציפיות יותר, כגון תיירות למקומות מרפא, או למקומות קדושים (צליינות). ענף התיירות מהווה מקור תעסוקה לאנשים רבים, ובמקומות שונים מהווה את מקור התעסוקה העיקרי לתושבי האזור.
ארגון התיירות העולמי (UNWTO) הגדיר בשנת 2016 את התיירות כך: "תיירות היא תופעה חברתית, תרבותית וכלכלית הכרוכה בתנועה של אנשים למדינות או למקומות מחוץ לסביבתם הרגילה למטרות אישיות או מטרות עסקיות/ מקצועיות. אנשים אלה נקראים מבקרים (שעשויים להיות תיירים או טיילים; תושבים או לא תושבים) והתיירות קשורה לפעילויות שלהם, שחלקן כרוכות בהוצאות תיירותיות."
תיירות פנים

תיירות פנים היא תיירות של תושבי מדינה מסוימת, בתוך גבולות המדינה. לפיתוח תיירות פנים יתרונות רבים:
תיירות הפנים היא תיירות של ניצול מלונות ובתי הארחה, בתקופות של שפל בתיירות נכנסת.
מתן תעסוקה נוספת לגורמי תיירות אשר מתקשים לספק את הדרישות של תיירות חוץ.
הפחתה בהוצאת מטבע חוץ, הכרוכה ביציאת תיירים לעולם.
תיירות פנים חוסכת את הצורך בהוצאות הנדרשות מנסיעות לעולם: אשרה, מיסי נמל, דמי טיסה ועוד.
לרוב במלונות ובבתי עסק המתמקדים בלקוחות מקומיים המחירים זולים יותר ביחס לאלו המתמקדים בתיירות חוץ, שכן מובטח להם לקוחות לאורך כל השנה. האחרונים גם מארגנים אירועים וכנסים במתחמם, כמו מפעילים סאונות, חדרי כושר, בריכות, בתי עיסוי וכו' – דבר המבטיח הכנסה קבועה לאורך כל השנה מצד מקומיים מזדמנים או מנויים.
תיירות בישראל

במהלך השנים האחרונות הצטיינה תיירות הפנים בגידול משמעותי במספר הלינות והביקורים באתרים.
החופשה הפכה ממוצר של מותרות, לאחד המוצרים ההכרחיים. בשנים האחרונות, כמעט 70% מהאוכלוסייה בישראל יוצאת לחופשה אחת בשנה, בישראל ומחוצה לה, ויש כאלה היוצאים אף ליותר מחופשה אחת בשנה, ונוהגים לנפוש גם בישראל וגם מחוצה לה. ממוצע החופשות עומד על 2.2 חופשות לאדם.
בשנת 2005–2006 התפתחה תיירות הפנים בקצב מהיר עקב בניית וסלילת מקומות תיירות ובילוי בישראל. התיירות החלה לרדת ב-2008 אך שוב חלה בה עלייה בשנת 2009.
הלינות של הישראלים באמצעי האכסון השונים, עלו מ-10 מיליון בשנת 1997 לכ-15 מיליון בשנת 2006.
מרבית הלינות, 85%, היו בבתי המלון השונים (12.5 מיליון לינות) ו-8% מן הלינות היו באירוח הכפרי (מעל מיליון לינות). עוד מיליון לינות היו באכסניות הנוער ובבתי ספר שדה.
בחודש נובמבר 2006 היו 928,000 לינות של ישראלים בבתי מלון. בחודשים ינואר–נובמבר 2006 היו 11.5 מיליון לינות של ישראלים במלונות תיירות המהוים עליה של 1% לעומת התקופה המקבילה אשתקד.
מנתוני הלמ"ס עולה כי בחודשים ספטמבר–נובמבר 2006 נרשמה עלייה של 12% בחישוב שנתי במספר הלינות של ישראלים. בחודשים יוני–אוגוסט נרשמה עלייה של 3% בחישוב שנתי. תפוסת החדרים בחודשים ינואר–נובמבר 2006 לעומת התקופה המקבילה אשתקד היו בדרום (68%) – בת"א (66%).
נרשמה עלייה בתפוסות החדרים בכל המחוזות, פרט למחוזות חיפה והצפון בהם הייתה ירידה של 5%–7% לעומת התקופה המקבילה אשתקד.
תועלת

מחקרים רבים מראים כי התיירות היא דבר מועיל ביותר לשגשוגה הכלכלי של עיר. התיירות מספקת מקורות תעסוקה בעיר (מלונות, מסעדות, מקומות בילוי). כמו כן היא תורמת להכנסת בתי העסק הקיימים בה. ערים תיירותיות ברחבי העולם כגון: ברצלונה, ניו יורק, פריז וכו' ידועות כערים שהתעשרו בשל התיירות הפורייה בהן.
תיירות מנקודת המבט של סוכנות נסיעות

טיפולה של סוכנות נסיעות בתיירות חוץ נבדל מהותית מטיפולה בתיירות פנים. טיפול בתיירות חוץ מחייב קשר עם ספקים ברחבי העולם במגוון תחומים: תעופה, השכרת רכב, מלונאות, מזון, הדרכה והסעה. קשר זה מתבצע באמצעות סוכנויות נסיעות מקומיות בארצות היעד, המבצעות עסקאות קמעונאיות. תיקי הלקוחות מועברים לסיטונאים בארץ המוצא. סיטונאים שונים מתמחים במכירת יעדים שונים בעולם וברשותם מחירי חוזה שנתי המאפשרים תמחור חבילת התיירות הנמכרת בפרק זמן קצר. מחירה של חבילת סיור מתוך חוברת יעדים כוללת כבר את תמחור הקמעונאי. בנוסף סוכני הנסיעות גובים אחוז מסוים מכל רכישה שהם מבצעים. בשיטת המס הישראלית, כרטיסי טיסה חבים מע"מ בשיעור אפס, אבל בגין רווח שמפיק קמעונאי נסיעות משירותי קרקע שניתנים על ידי ספק שירות מקומי, קמעונאי הנסיעות חב מע"מ בשיעור מלא.
אחת הסוכנויות הראשונות בעולם Thomas Cook & Son הוקמה במחצית המאה ה-19 באנגליה. עם פיתוח אינטרנט ומסחר אלקטרוני התפתחו אתרים שמתמחים במכירת חדרי מלון, השכרת רכב, כרטיסי טיסה, תכנון ושיתוף מסלולי טיול ומוצרים אחרים הקשורים עם תיירות. אחת החברות המובילות בתחום היא חברת priceline שבבעלותה אתרים כמו booking.com, kayak.com ו-agoda העוסקות בתחום הזמנת טיסות ומלונות. אתרים בולטים נוספים המאפשרים לחפש יעדי טיול לפי דירוג משתמשים, לתכנן מסלולים ולערוך הזמנות הם TripAdvisor ו-Turipo.com.
השימוש ההולך וגובר באתרי האינטרנט שמתמחים בנישות שונות של התיירות מהווה כיום אתגר משמעותי עבור סוכני הנסיעות אשר במטרה להישאר רלוונטיים עבור ציבור המטיילים צריכים להתאים את עצמם לתנאים המשתנים ולהגדיר מחדש את תפקידם.
תיירות בת קיימא

בעשרות השנים האחרונות החל להיעשות שימוש במונח "תיירות בת קיימא", ובשנים האחרונות הנושא הפך לבעל חשיבות והתייחסות על ידי ממשלות וחברות בינלאומיות, כולל סקרים שמראים כי הנושא חשוב מאוד לכלל התיירים.
תיירות בת קיימא (תיירות מקיימת) מתייחסת לפרקטיקות של קיימות בענף התיירות, וזו שאיפה שכל צורות התיירות יהיו בנות-קיימא.
לפי הגדרת ארגון התיירות העולמי (UNWTO) תיירות בת-קיימא היא "תיירות המתחשבת באופן מלא בהשפעותיה הכלכליות, החברתיות והסביבתיות בהווה ובעתיד, ומתייחסת לצורכי המבקרים, התעשייה, הסביבה והקהילות המארחות. עקרונות הקיימות מתייחסים להיבטים הסביבתיים, הכלכליים והחברתיים-תרבותיים של פיתוח התיירות, ויש ליצור איזון מתאים בין שלושת הממדים הללו כדי להבטיח את קיימותה של התיירות לטווח הארוך."
כיום, קריטריוני ה-GSTC של המועצה העולמית לתיירות מקיימת משמשים כסטנדרטים העולמיים לקיימות בענף התיירות. הקריטריונים משמשים לחינוך והעלאת מודעות, קביעת מדיניות עבור עסקים וסוכנויות ממשלתיות, ובעיקר כבסיס להתעדה והסמכה. קריטריוני ה-GSTC הם תוצאה של מאמץ עולמי לפתח שפה משותפת בנושא קיימות בתיירות. הקריטריונים מחולקים לארבעה חלקים: (1) ניהול בר קיימא; (2) השפעות סוציו-אקונומיות; (3) השפעות תרבותיות; (4) השפעות סביבתיות (כולל צריכת משאבים, הפחתת זיהום ושימור המגוון הביולוגי והנופים).
ראו גם

תיירות בישראל
משרד התיירות הישראלי
לינה כפרית
רפואת מטיילים
תיירות בת קיימא
תיירות בחלל
תיירות גאה
תיירות התנדבותית
תיירות מרפא
תיירות נגישה
הערות שוליים

↑  GLOSSARY OF TOURISM TERMS, UNWTO, ‏2016
↑  סעיף 30(א)(10) לחוק מס ערך מוסף, התשל"ו–1975
↑  הסכם פשרה ענפי בין התאחדות משרדי הנסיעות ויועצי התיירות בישראל, סוכני הנסיעות ורשות המיסים – מנהל מס ערך מוסף, מיום 14 ביוני 2017
↑  Booking.com reveals key findings from its 2019 sustainable travel report (באנגלית)
↑  Booking.com, כ-70% מהתיירים מעדיפים תיירות אקולוגית אך לא מזהים אותה
↑  Making Tourism More Sustainable - A Guide for Policy Makers (English version), World Tourism Organization (UNWTO), 2005, עמ' 11-12, ISBN 978-92-844-0821-4
↑  Global Sustainable Tourism Council - GSTC (באנגלית אמריקאית)
| --- | --- |
בקרת זהויות :  NLI: 987007541459205171  BnF: cb13318422n (data)  GND: 4018406-7  LCCN: sh85136255  LNB: 000061946  NARA: 10644612  NDL: 01057087  NKC: ph116506  NLK: KSH1998012035 
קבוצה של תיירים בישראל
אנשים המבקרים בשער יפו, ירושלים
חברת הרשת הפדרלית

|  נתונים כלליים |
| --- | --- |
 בורסה:  בורסת מוסקבה (FEES)  הבורסה לניירות ערך בלונדון 
 תקופת הפעילות:  2002–הווה (כ־22 שנים) 
 מיקום המטה:  מוסקבה 
 ענפי תעשייה:  אנרגיה
 מוצרים עיקריים:  חשמל, הולכת חשמל, חום ואנרגיה
 הכנסות:  249,611,000,000 רובל רוסי (נכון ל־2019) 
 רווח תפעולי:  102,714,000,000 רובל רוסי (נכון ל־2019) 
 רווח:  86,638,000,000 רובל רוסי (נכון ל־2019) 
 הון עצמי:  901,784,000,000 רובל רוסי (נכון ל־2019) 
 יו"ר:  אנדריי ריומין
 עובדים:  230,000 (2023)
  
 www.fsk-ees.ru/eng/
 
חברת הרשת הפדרלית, רשמית חברת הרשת הפדרלית - רשתות רוסיות (ברוסית: Федеральная сетевая компания — Россети; בעבר חברת הרשת הפדרלית של מערכת האנרגיה המאוחדת (ברוסית: Федеральная сетевая компания Единой энергетической системы) היא חברת אנרגיה בבעלות המדינה הממוקמת במוסקבה, רוסיה. זוהי חברת רשת ההולכה הגדולה במדינה ומהווה חברה ציבורית, המעבירה חשמל ומספקת אותו למרבית מגזרי המשק ברוסיה ופעילותה כוללת הולכה, הַשׁנָאָה, חלוקה, אספקה ומכירת החשמל ללקוחות.
החברה רשומה בבורסות מוסקבה (בעבר גם נסחרה בלונדון) ובשנים 2013-2023, 80.13% ממניותיה היו מצויים בבעלות רוס-סטי. בינואר 2023, חברת רוס-סטי פורקה תוך מיזוג מספר חברות הולכת חשמל ליצירת "חברת הרשת הפדרלית - רשתות רוסיות".
היסטוריה

בשנת 2001, ממשלת רוסיה ערכה רפורמה במערכת האנרגיה המאוחדת של רוסיה ליצירת רשת אנרגיה לאומית מאוחדת, הכוללת מערכת קווי תאגיד המאחדים את רוב האזורים במדינה. לצורך הפעלתה הוקמה חברת הרשת הפדרלית, בהחלטה שלאחר מכן אישרה הממשלה קריטריונים לזיהוי קווי ההולכה העיקריים של החשמל.
בנובמבר 2001, דירקטוריון מערכת האנרגיה המאוחדת הגדיר את שלבי יצירת החברה החדשה. זו הוקמה ב-25 בינואר 2002 כחברת בת של מערכת האנרגיה המאוחדת. תקציבה עמד על 127 מיליארד רובל. היא נרשמה ב-25 ביוני 2002.
ב-1 ביולי 2008, החברה הפכה לחברה עצמאית. במקביל, נוצרה חברת תפעול אחת על ידי מיזוג עם 54 חברות המפעילות מערכות העברה של שירותי חשמל אזוריים לשעבר. היא השתלטה גם על שאר הנכסים של מערכת האנרגיה המאוחדת שפורקה.
בנובמבר 2012 הועברו רוב מניות החברה (79.55%) לחברת האחזקות בשליטת המדינה רוס-סטי.
החברה מחזיקה, מפעילה ומפקחת על 142,000 קילומטרים (88,000 מיל) של רשתות הולכת חשמל ברוסיה. היא מספקת גם שירותים לשוק החשמל הסיטונאי ברוסיה. עד 200, היא החזיקה 8.57% ממניות חברת האנרגיה אינטר RAO.
על פי התקנות, ממשלת רוסיה צריכה לשלוט על לפחות 75% פלוס נתח אחד בחברה. נכון ל-31 בדצמבר 2017, היא שלטה ב-80.13% באמצעות חברת האחזקות רוס-סטי ו-0.59% באמצעות הסוכנות הפדרלית לניהול רכוש המדינה ואילו 19.28% היו בבעלות בעלי מניות מיעוט. מניות אלה נסחרות באופן חופשי בבורסה במוסקבה ובלונדון.
בינואר 2023, הממשלה הפדרלית קידמה מיזוג של חברת רוס-סטי עם החברות DVEUK-ENES, TMS, KMS וחברת הרשת הפדרלית ליצירת החברה המאוחדת רוס-סטי.
הערות שוליים

↑  (Minutes 25 January 2002 № 109)
↑  
"FGC merges grids into a company with capitalization of $2 bn". Kommersant. 2007-02-15. נבדק ב-2008-07-27.
אי הפאפינים

| --- | --- |
 סוגה:  ילדים
 מדבבים:  קייט מק'קאפרטי, סאלי מקדייד, דארה גרגן, לורה מק'קלן, אנה מקדייד וג'ים קרייג
 מדבבים בעברית:  איילה פלדמן, דניאל שופוב, אורן בכר, לורה שופוב, תמה שטיינמץ וגדי לוי
 ארץ מקור:  אירלנד אירלנד
 שפות:  אנגלית ואירית
 מספר עונות:  2
 מספר פרקים:  78
 הפקה
 חברת הפקה:  Cartoon Saloon 
 הפצה:  נטפליקס
 אורך פרק:  10 דקות
 שידור
 רשת שידור:  ניק ג'וניור
 רשת שידור בישראל:  ערוץ הופ! (רצועת הופלה) ערוץ לולי
 תקופת שידור מקורית:  12 בינואר 2015 – 12 באוגוסט 2016 
 תקופת שידור בישראל:  2016
 קישורים חיצוניים
 דף התוכנית ב-IMDb
 
אי הפאפינים (באנגלית: Puffin Rock - סלע הפאפינים) היא סדרת טלוויזיה מונפשת אירית לילדים. בבריטניה הסדרה שודרה בערוץ ניק ג'וניור בשנת 2015. בישראל שודרה הסדרה בערוץ הופ! ברצועת הופל'ה ובערוץ לולי בשנת 2016. הסדרה בת 2 עונות ו-78 פרקים באורך 10 דקות. שיר הפתיחה בדיבוב העברי בוצע על ידי לורה שופוב.
בשנת 2023 יצא לאקרנים סרט קולנוע שמבוסס על הסדרה בשם "אי הפאפינים - חברים חדשים".
עלילה

בחוף ים אחד באירלנד ישנו אי בשם "אי הפאפינים", בו גרה משפחת פאפינים הכוללת את אונה, באבא, הוריהם וחבריהם.
דמויות

אונה (OONA): פאפינית כחולה, הדמות המרכזית בתוכנית.
באבא (BABA): גוזל פאפין לבן, אחיה הקטן של אונה.
מוסי (MOSSY): חדף חום, אוהב לאכול כמויות עצומות של אוכל.
סליקי (Silky): גורת כלבי ים אפורה, מצטרפת לאונה ובאבא כשהם בים.
מאי (MAY): ארנבת אפורה, מרגישה קצת אמיצה.
פלין (Flynne): שועלה כתומה, לא אוהבת שמפחידים אותה.
בראני (Bernie): סרטן נזיר, אוהב לספר עלילות במיוחד לאונה ובאבא.
אוטו (Otto): ינשוף ירוק, מומחה בלעוף.
איזבל (ISABELLE): פאפינית סגולה, נמלטה לאי הפאיפינים מסופה שהרסה את ביתה, מופיעה בסרט.
מרווין (MARVIN): לוטרה מסוג זכר חום, נמלט לאי הפאפינים לאחר שהלך לאיבוד בים, מופיע בסרט.
פניקס (Phoenix): עוף חול כתום, נמלט לאי עם משפחתה של איזבל, מופיע בסרט.
מדבבים

הדיבוב העברי הופק על ידי יעל אללוף ובוים על ידי נדיה כהן.
| שם הדמות | מדבב/ת באנגלית | מדבב/ת בעברית |
| --- | --- | --- |
| אונה | קייט מק'קאפרטי | איילה פלדמן |
| באבא | סאלי מקדייד | דניאל שופוב |
| מוסי | דארה גרגן | אורן בכר |
| סליבי | לורה מק'קלן | לורה שופוב |
| מאי | אנה מקדייד | תמה שטיינמץ |
| בארני | ג'ים קרייג | גדי לוי |
| מספר | ??? | גדי לוי |
ה'תרמ"ו

ה'תרמ"ו (5,646) ובקיצור תרמ"ו – היא שנה עברית  אשר החלה ביום א' בתשרי, אור ל-10 בספטמבר 1885, והסתיימה ביום כ"ט באלול, 27 בספטמבר 1886.
המולד של תשרי חל ביום רביעי, 18 שעות ו-471 חלקים. לפיכך זו שנה מסוג השג. היא מעוברת, ואורכה 385 ימים.
זו שנה רביעית לשמיטה, ושנת 3 במחזור העיבור ה-298. תקופת ניסן שבשנה זו היא תחילת שנת 18 (סימנה יחלדז) במחזור השמש ה-202.
שנה זו היא שנת 1,817 לחורבן הבית, ושנת 2,197 לשטרות.
אירועים

כ"ג בשבט – קרל בנץ רושם פטנט על המכונית
ז' באדר א' – עיתון יומי ראשון בעברית, "היום", החל להופיע בסנקט פטרבורג
י"ג בניסן – נדפס הכרך האחרון של ש"ס וילנא מן התלמוד הבבלי (מסכת נדה) בדפוס האלמנה והאחים ראם
נולדו

כ' בכסלו  – רבי ישראל דב אודסר, ממנהיגי חסידות ברסלב (נפטר ב-ה'תשנ"ה)
ו' באדר – הרב יחזקאל אברמסקי, מחבר הפירוש חזון יחזקאל על התוספתא (נפטר ב-ה'תשל"ו)
ל' בכסלו – יוסף שפרינצק, פעיל ציוני, פוליטיקאי ישראלי ויושב ראש הכנסת הראשון (נפטר ב-ה'תש"ך)
י"ח בתמוז – יצחק קצנלסון, מחנך ומשורר (נפטר ב-ה'תש"ד)
ח' באלול – סיגפריד ששון, משורר בריטי (נפטר ב-ה'תשכ"ז)
נפטרו

א' בניסן – רבי מנחם נחום טברסקי משפיקוב בן רבי יצחק מסקווירא
כ"ב בסיון – רבי משה מיינץ, דיין בקהילת פרנקפורט.
כ"ח בתמוז – הרב שלמה גאנצפריד, מחבר הספר "קיצור שולחן ערוך" (נולד ב-ה'תקס"ד)
לוח שנה > מאפייני לוח השנה

שנה מסוג השג, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
בורסת סנקט פטרבורג (1997)

| --- | --- |

אין תמונה חופשית
 סימול:  SPb
 תאריך ייסוד:  1997
 עיר:  מוסקבה
 מדינה:  רוסיה רוסיה
 בעלים:  מינהל העיר סנקט פטרבורג
 אנשי מפתח:  יבגני סרדיוקוב (מנכ"ל)
 מטבע:  רובל רוסי
 חברות רשומות:  גזפרום, סברבנק, VTB, לוקאויל ואחרות
 http://spbexchange.ru
לוגו בורסת סנקט פטרבורג הבינלאומית לסחורות וחומרי גלם
בורסת סנקט פטרבורג (ברוסית: Санкт-Петербургская биржа) היא אחת הבורסות הגדולות ברוסיה שמפעילה שוקי מסחר במניות, מטבע חוץ, מתכות וניירות ערך. אומנם במתכונתה המודרנית הבורסה קיימת משנת 1997, אך בעבר פעלה בעיר סנקט פטרבורג בורסה שהוקמה בצו של הצאר, משנת 1703 ופורקה בעקבות מהפכת אוקטובר 1917.
לאחר התפרקות ברית המועצות הוקמו מספר קרנות בורסה בעיר סנקט פטרבורג כדוגמת:
הבורסה לניירות ערך בסנקט פטרבורג (ברוסית: Санкт-Петербургская валютная биржа; באנגלית: Stock company Saint-Petersburg Currency Exchange, SPCEX SC) הוקמה ב-21 במאי 1992 כיורשת לקרן הבורסה של סנקט פטרבורג (Фондовая биржа Санкт-Петербург) שהוקמה ב-24 באפריל 1990. הבורסה הוקמה כהתאגדות סחר בין בנקי העיר ונוהלה תחילה על ידי הוועדה לקשרי חוץ של עיריית סנקט פטרבורג.
קרן הבורסה הבינלאומית של סנקט פטרבורג (Международная фондовая биржа «Санкт-Петербург» ,IXSP), היא הבורסה הבינלאומית של העיר הנשלטת על ידי OMX, תאגיד שוודי ששולטת על 80% משוק ניירות הערך של סקנדינביה ואזור הים הבלטי.
הבורסה הבינלאומית לסחורות וחומרי גלם של סנקט פטרבורג (Санкт-Петербургская международная товарно-сырьевая биржа) הוקמה ב-2008 כבורסה בינלאומית לסחר כללי, כניסיון לערב את העיר כמה שניתן בכלכלה הגלובלית.
בינואר 2021 הבורסה עברה לראשונה את בורסת מוסקבה מבחינת מחזור המסחר במניות, כשנסחרה ב-18% יותר מזו המוסקבאית. זה קרה בגלל הנגישות הרחבה של בורסת סנקט פטרסבורג למניות גלובליות כשבבורסה המוסקבאית נפתחה גישה למסחר במניות זרות רק בסוף שנת 2020. באמצעות הבורסה במוסקבה התאפשר ביצוע עסקאות ב-55 מניות זרות, בעוד שבבורסה הפטרבורגית 1,523 מניות זרות, תקבולים ואיגרות חוב, כולל אלה הכלולות במדד S&P 500.
ראו גם

מוסקבה
סנקט פטרסבורג (נקראה בעבר לנינגראד)
הפדרציה הרוסית
ברית המועצות לשעבר
לקריאה נוספת

Мошенский С. З. Рынок ценных бумаг Российской империи – М.: Экономика, 2014. – С. 318..327. – 560 с. – ISBN 978-5-282-03357-1, ISBN 5-282-03357-7
הערות שוליים

↑  https://spbexchange.ru/ru/about/contacts.aspx
↑  Санкт-Петербургская биржа впервые обогнала Мосбиржу по торгам акциями‏, smotrim.ru
↑  Рекордный январь на Санкт-Петербургской бирже
|  סנקט פטרבורג |
| --- | --- | --- |
| תולדות סנקט פטרבורג | היסטוריה של סנקט פטרבורג • הדומה העירונית • יום ראשון העקוב מדם (1905) • הסובייט של פטרבורג • סובייט פטרוגרד • המצור על לנינגרד |  |
| ממשל ופוליטיקה | מושל סנקט פטרבורג (בחירות: 1991 1996 • 2000 • 2003 • 2014 • 2019 • 2024) • האספה המחוקקת של סנקט פטרבורג (בחירות: 1994 • 1998 • 2002 • 2007 • 2011 • 2016 • 2021 • 2026) • ממשלת סנקט פטרבורג |  |
| סנקט פטרבורג רבתי, שכונות ונפות העיר | האדמירליות • האי וסילי • ויבורג • קלינין • קירוב • קולפינו • המשמר האדום • קראסנוסלסקי • קרונשטאדט • הנופש • מוסקבה • נבסקי • פטרוגרד • ארמונות פיוטר הגדול • פרימורסקי • פושקין • פרונזה • המרכזי |  |
| ארמונות ואתרים חשובים בעיר | ארמון החורף • ארמיטאז' • המרכז ההיסטורי • פטרהוף (מוזיאון פטרהוף עם הארמון הגדול בפטרהוף ומתחם הארמונות והגנים בפטרהוף) • המוזיאון הרוסי • מבצר פטרופבלובסקיה • ארמון יקטרינה • ארמון אלכסנדר • כיכר הארמון • ארמון מרינסקי • ארמון קונסטנטין • טירת מיכאילובסקי • ארמון טבריצ'סקי • הספרייה הלאומית הרוסית • גן הקיץ • שדרת נבסקי • בניין האדמירליות • מצפה הכוכבים פולקובו • עמוד אלכסנדר • ללנינגרד, העיר הגיבורה • הבניינים הגבוהים בסנקט פטרבורג • ספריית האקדמיה הרוסית למדעים |  |
| מבני דת | קתדרלת קאזאן • קתדרלת איסק הקדוש • קתדרלת פטרופבלובסקיה • מנזר אלכסנדר נבסקי • כנסיית הגואל שעל הדם • בית הכנסת הכוראלי הגדול • מסגד סנקט פטרבורג • כנסיית צ'סמה |  |
| השכלה ותרבות | האוניברסיטה הממלכתית • התזמורת הפילהרמונית • תיאטרון מריאינסקי |  |
| כלכלה | פורום סנקט פטרבורג הבינלאומי לכלכלה • הבורסה ההיסטורית • בורסת סנקט פטרבורג (1991) • בורסת סנקט פטרבורג (1997) • מפעל קירוב |  |
| תחבורה | כביש הטבעת של סנקט פטרבורג • המטרו של סנקט פטרבורג • הרכבת הקלה • נמל סנקט פטרבורג • נמל התעופה הבינלאומי פולקובו • תחנת האוטובוסים • ספסאן |  |
| ספורט | זניט סנקט פטרבורג • זניט (כדורסל) • סק"א סנקט פטרבורג • אצטדיון קירוב • אצטדיון קרסטובסקי • מונדיאל 2018 • אליפות העולם בהוקי קרח 2016 • St. Petersburg Open |  |
| אחר | משטרת סנקט פטרבורג • פרש הנחושת • נייבה • תעלת גריבוידוב • בית הקברות פיסקריובסקויה לזכר הנופלים • מרכז לאחטה |  |
Hellmann's

| --- | --- |

 נתונים כלליים
 מייסדים:  ריצ'רד הלמן
 תקופת הפעילות:  1905–הווה (כ־119 שנים) 
 ענפי תעשייה:  מזון
  
 https://www.hellmanns.com https://www.bestfoods.com
 
Hellmann's ו-Best Foods הם מותגים מקבילים המשמשים לאותו קו מוצרים: מיונז, קטשופ, חרדל, רוטב, רוטב לסלט, תבלינים ומוצרי מזון אחרים. המותג של Hellmann's נמכר בארצות הברית ממזרח להרי הרוקי, אמריקה הלטינית, אירופה, אוסטרליה, המזרח התיכון, קנדה, הודו ודרום אפריקה. המותג Best Foods נמכר בארצות הברית ממערב להרי הרוקי, במזרח אסיה, בדרום מזרח אסיה, באוסטרליה, ובניו זילנד .
Hellmann's ו-Best Foods משווקים בצורה דומה. הסמלים והאתרים שלהם דומים, ובעלי אותה סיסמה באנגלית: "להביא את הטוב ביותר".
שני המותגים נמכרו בעבר על ידי Bestfoods Corporation האמריקני, התאגיד מכר מותג מזון נוסף, CPC international עד 1997. ב-2000 נרכשו שני המותגים על ידי יוניליוור.